Նախընտրական քարոզարշավի ժամանակաընթացքում տեղի ունեցած ամենտարբեր անպատվաբեր միջադեպերը, Արթուր Սարգսյանի մահը, Սամվել Բաբայանի ձերբակալությունը, տարբեր գործիչների հրապարակային ելույթները, այս կարգի այլ հանգամանքներ արդեն հասցրել են ամենապայթյունավտանգ գոտում գտնվող Հայաստանում վտանգավոր կրքեր բորբոքել: Քվեարկությանը դեռևս մեկ շաբաթից ավելի ժամանակ կա, իսկ այսպիսի միտումները գնալով թափ են առնում: Թե ինչ է կատարվում մեր երկրի շուրջը, դրսի աշխարհում մեր դեմ ինչ դավեր են նյութվում, կարծես թե ոչ մեկը չի ցանկանում նկատել: Մնում է միայն հույսեր փայփայել, որ անցած ապրիլի 2-ին ընդդեմ ոսոխի և վասն հայրենյաց միակամված Հայաստանն այս ապրիլի 2-ին նույնքան միահամուռ կպաշտպանի մեր միասնությունը, և 9-ապատիկ շահերի բաժանված ուժերը առաջին հերթին ամբողջ հայության նպատակներին ծառայելը կհամարեն իրենց գլխավոր գործը: Ու դա կանեն ոչ թե սեփական ուժերը գերագնահատելով, այլ իրականության հետ հաշվի նստելով…